[{"text_idx": "#000003", "text": "Defnyddir arolygon geoffisegol morol i gasglu data cydraniad-uchel am nifer o longddrylliadau, ac i gynhyrchu ffilmiau fideo o ecoleg a bioamrywiaeth safleoedd y llongddrylliadau dan sylw. Bydd y gwaith yn cael ei wneud gan y Ganolfan Gwyddorau Mo\u0302r Cymhwysol ym Mhrifysgol Bangor a chynhelir Dyddiau Gweithgaredd Cymunedol ar thema\u2019r Rhyfel Mawr yng Nghanolfan Forol Cymru, Porthaethwy. Drwy fenter Seasearch y Gymdeithas Cadwraeth Forol fe fyddwn ni\u2019n casglu gwybodaeth ecolegol o\u2019r llongddrylliadau. Fel rhan o\u2019r prosiect, bydd y Gymdeithas Archaeoleg Forwrol yn darparu hyfforddiant mewn archaeoleg danddwr i ddeifwyr chwaraeon ar ddau safle yng ngogledd a gorllewin Cymru. Hefyd bydd rhwydwaith o amgueddfeydd yn ymgymryd a\u0302 gweithgareddau yn ymwneud a\u0302\u2019r Rhyfel Mawr ar y Mo\u0302r yn ystod Blwyddyn y Mo\u0302r Cymru, 2018."}, {"text_idx": "#000004", "text": "Mae gwyddonwyr o Brifysgol Bangor (a fu\u2019n arolygu arfordir Cymru fel rhan o\u2019r prosiect SEACAMS2, a arweinir gan y Brifysgol mewn partneriaeth a\u0302 Phrifysgol Abertawe ac a ariennir gan Gronfa Datblygu Rhanbarthol Ewrop) hefyd yn gwneud arolygon o nifer o longddrylliadau ychwanegol ar hyd arfordir Cymru. Bydd data o\u2019r arolygon hyn a\u2019r gwaith sy\u2019n deillio o\u2019r prosiect o gryn fudd i gwmni\u0308au egni adnewyddadwy morol gan y byddant yn dangos beth all ddigwydd pan osodir adeiladweithiau artiffisial yn yr un lleoliadau neu leoliadau cyffelyb ar wely\u2019r mo\u0302r."}, {"text_idx": "#000005", "text": "Mae\u2019r llun uchod a dynnwyd yn ystod y prosiect SEACAMS2 yn dangos delwedd ddiweddar o longddrylliad y DAMAO a suddwyd gan y llong danfor U-91 ar 28 Ebrill 1918. Adeiladwyd y llong ym 1911 i Gwmni Agerlongau\u2019r Almaen-Awstralia, a\u2019i henw gwreiddiol oedd y BRISBANE. Pan oedd y cwmni yn ei anterth ym 1914, roedd yn bumed cwmni llongau mwyaf yr Almaen. Cipiwyd y BRISBANE mewn porthladd ym Mhortiwgal ar ddechrau\u2019r rhyfel a chafodd ei chymryd drosodd gan gwmni o eiddo\u2019r wladwriaeth a\u2019i hailenwi\u2019n SS DAMAO."}, {"text_idx": "#000019", "text": "Llongddrylliad llong danfor a suddwyd ar Ddiwrnod Nadolig 1917 \u2013 wedi\u2019i warchod bellach\nAnimeiddiad : Carcharorion Almaenig mewn ymgais feiddgar i ddianc o\u2019r Gogarth, Llandudno"}, {"text_idx": "#000020", "text": "Llongddrylliad llong danfor a suddwyd ar Ddiwrnod Nadolig 1917 \u2013 wedi\u2019i warchod bellach"}, {"text_idx": "#000022", "text": "Royal Commission on the Ancient"}]